11 जून 2012 के ईएसओ काउंसिल द्वारा ईएलटी प्रोग्राम के योजना के जमीनी काम करे के मंजूरी मिल गइल जेवना से सिविल इंजीनियरी से संबंधित काम शुरू हो सके, जबकि खुद एह दूरबीन के निर्माण के काम अभी ना सुरु भइल काहें कि कई अन्य देस सभ से समझौता करे के रहल। ईएलटी के साइट पर काम 2014 में सुरू हो गइल। दिसंबर 2014 ले ईएसओ द्वारा 90% फंडिंग के जोगाड़ क लिहल गइल आ दूरबीन के निर्माण के आधिकारिक सुरुआत के भी मंजूरी मिल गइल। एह दूरबीन के पहिला फेज के निर्माण में कुल 1 बिलियन (100 करोड़) यूरो के खरचा बइठी। दूरबीन के काम करे के सुरुआत के अंतरिक्ष बिज्ञान के भाषा में "पहिली रोशनी" (फस्ट लाइट) कहल जाला, यानि जब पहिली बेर एहमें प्रकाश के किरन प्रवेश करे ले, आ एह दूरबीन खातिर ई क्षण साल 2024 में आई।